คําสั่งกรมบังคับคดีที่ 251/2546เรื่อง การปฏิบัติหน้าที่ของเจ้าพนักงานพิทักษ์ทรัพย์ในสํานวนฟื้นฟูกิจการของลูกหนี้เกี่ยวกับการทําคําสั่งหรือความเห็น------------------------------- เพื่อให้การปฏิบัติงานในหน้าที่ของเจ้าพนักงานพิทักษ์ทรัพย์ในสํานวนฟื้นฟูกิจการของ ลูกหนี้เกี่ยวกับการทําคําสั่งหรือความเห็นดําเนินไปด้วยความเรียบร้อย และมีประสิทธิภาพยิ่งขึ้น จึงมีคําสั่งดังต่อไปนี้ข้อ ๑ เมื่อเจ้าพนักงานพิทักษ์ทรัพย์ได้รับคําร้องขอให้ดําเนินการทวงหนี้ ตามพระราชบัญญัติล้มละลาย พุทธศักราช 2483 มาตรา 90/39 คําร้องขอให้ดําเนินการเพิกถอนการฉ้อฉล ตามมาตรา 90/40 คําร้องขอให้ดําเนินการเพิกถอนการกระทําอันเป็นการให้เปรียบเจ้าหนี้อื่น ตามมาตรา 90/41 คําร้องขอให้รายงานศาลเพื่อมีคําสั่งให้ผู้บริหารแผนพ้นจากตําแหน่งหรือมีคําสั่ง อย่างหนึ่งอย่างใด ตามมาตรา 90/67 และคําร้องขอให้เจ้าพนักงานพิทักษ์ทรัพย์สอบสวนความผิดใน ทางอาญาเกี่ยวกับการฟื้นฟูกิจการของลูกหนี้ ให้เจ้าพนักงานพิทักษ์ทรัพย์ดําเนินการมีหนังสือ ทวงหนี้ หมายนัดสอบสวน หมายเรียก ตรวจสอบ หรือดําเนินการอื่นใดตามกฎหมายภายใน 7 วัน นับแต่วันที่ได้รับคําร้องหรือสํานวนแล้วแต่กรณีข้อ ๒ ในการสอบสวนพยานหลักฐานในสํานวนทวงหนี้ สํานวนเพิกถอนการฉ้อฉล สํานวนเพิกถอนการกระทําอันเป็นการให้เปรียบเจ้าหนี้อื่น สํานวนร้องขอให้ถอนผู้บริหารแผน และ สํานวนสอบสวนความผิดทางอาญา ตามข้อ 1. ให้เจ้าพนักงานพิทักษ์ทรัพย์ดําเนินการสอบสวน ติดต่อกันไปโดยไม่เลื่อนการสอบสวนจนกว่าจะเสร็จการสอบสวนและมีความเห็นหรือคําสั่ง เว้นแต่มี เหตุจําเป็นที่จะต้องเลื่อนการสอบสวน แต่เมื่อเจ้าพนักงานพิทักษ์ทรัพย์ได้มีคําสั่งอนุญาตให้เลื่อนการ สอบสวนไปแล้วตามคําขอของคู่ความฝ่ายใด คู่ความฝ่ายนั้นจะขอเลื่อนการสอบสวนอีกไม่ได้ เว้นแต่มีเหตุจําเป็นอันไม่อาจก้าวล่วงเสียได้ และคู่ความที่ขอเลื่อนแสดงให้เป็นที่พอใจของเจ้าพนักงานพิทักษ์ทรัพย์ได้ว่า ถ้าเจ้าพนักงานพิทักษ์ทรัพย์ไม่อนุญาตให้เลื่อนการสอบสวนต่อไปอีก จะทําให้เสียความยุติธรรม เจ้าพนักงานพิทักษ์ทรัพย์อาจอนุญาตให้เลื่อนการสอบสวนต่อไปได้เท่าที่ จําเป็น โดยในการเลื่อนการสอบสวนแต่ละครั้งให้เลื่อนไปได้ไม่เกินกว่าครั้งละ 7 วัน เว้นแต่มีเหตุ สุดวิสัยข้อ ๓ เมื่อเจ้าพนักงานพิทักษ์ทรัพย์ได้ดําเนินการสอบสวน หรือตรวจสอบ หรือ ดําเนินการอื่นใดตามข้อ 1. เสร็จให้ดําเนินการทําคําสั่งหรือความเห็นให้เสร็จภายใน 14 วัน นับแต่วัน เสร็จการสอบสวน หรือการตรวจสอบ หรือการดําเนินการอื่นใดแล้วแต่กรณี ในกรณีจําเป็นหรือมี เหตุขัดข้องที่ไม่อาจทําคําสั่งหรือความเห็นให้แล้วเสร็จภายในกําหนดระยะเวลาดังกล่าว ให้ เจ้าพนักงานพิทักษ์ทรัพย์รายงานตามลําดับชั้นขออนุญาตขยายระยะเวลาต่ออธิบดีกรมบังคับคดีหรือ รองอธิบดีที่ได้รับมอบหมายเพื่อพิจารณามีคําสั่งตามที่เห็นสมควรต่อไปข้อ ๔ ก่อนเจ้าพนักงานพิทักษ์ทรัพย์จะลงนามหรือมีคําสั่งในกรณีอย่างใดอย่างหนึ่ง ดังต่อไปนี้จะต้องเสนออธิบดีกรมบังคับคดีหรือรองอธิบดีที่ได้รับหมายเพื่อขอความเห็นชอบหรือ มีคําสั่งก่อนจึงจะดําเนินการต่อไปได้ 4.1 คําสั่งอนุญาตหรือไม่อนุญาตให้เจ้าหนี้มีสิทธิออกเสียงลงคะแนนในที่ ประชุมเจ้าหนี้เพื่อพิจารณาแผน ตามมาตรา 90/30 ในสํานวนคําขอรับชําระหนี้ในการฟื้นฟูกิจการ ที่มูลหนี้ไม่อาจกําหนดจํานวนได้แน่นอน หนี้ที่อาจเกิดขึ้นในอนาคต (Contingent liability) หนี้ที่มี เงื่อนไข (Condition precedent) มูลหนี้ที่มีพยานหลักฐานน่าเชื่อว่าหรือมีการโต้แย้งกล่าวอ้างว่าเป็น มูลหนี้ที่เกิดจากการฉ้อฉลหรือจากการสมยอมระหว่างเจ้าหนี้กับลูกหนี้ หรือมีมูลหนี้ไม่น้อยกว่า ร้อยละ 30 ของหนี้ที่อาจขอรับชําระหนี้ในคดีฟื้นฟูกิจการของลูกหนี้นั้น ๆ 4.2 สํานวนคําขอรับชําระหนี้ดังต่อไปนี้ 4.2.1 คําขอรับชําระหนี้ที่มีจํานวนหนี้ที่ขอมาตั้งแต่ 100,000,000 บาท (หนึ่งร้อยล้านบาท) ขึ้นไป 4.2.2 คําขอรับชําระหนี้ที่มีการโต้แย้งและมีจํานวนหนี้ที่ขอมาตั้งแต่ 10,000,000 บาท (สิบล้านบาท) ขึ้นไป 4.2.3 กรณีเจ้าพนักงานพิทักษ์ทรัพย์มีคําสั่งยกหาบอบชําระหนี้ทั้งหมด หรือบางส่วนอันมิใช่การคํานวณหนี้ผิดพลาดและจํานวนหนี้ที่ถูก ยกค่า มีจํานวน ตั้งแต่ 10,000,000 บาท (สิบล้านบาท ขึ้นไป 4.3 ความเห็นในสํานวนทวงหนี้ไม่ว่าจะเป็นการยืนยันหนี้ยอดหนี้ หรือจําหน่ายชื่อ ลูกหนี้ซึ่งมีจํานวนทุนทรัพย์ตั้งแต่ 5,000,000 บาท (ห้าล้านบาท) ขึ้นไป 4.4 กรณีการทําความเห็น หรือคําสั่งของเจ้าพนักงานพิทักษ์ทรัพย์ใน คดีฟื้นฟูกิจการของลูกหนี้ ซึ่งมีกรณีขัดหรือแย้งกับ เจ้าพนักงานพิทักษ์ทรัพย์ในคดีล้มละลาย 4.5 ความเห็นควรดําเนินการร้องขอให้เพิกถอน หรือไม่เลิกถอนการฉ้อฉล หรือการกระทําอื่นใดอันเป็นการให้เปรียบเจ้าหนี้อื่นในสํานวนเพิกถอน ตามมาตรา 90/40 และมาตรา 90/41 4.6 ความเห็นควรรายงาน หรือไม่ควรรายงานศาลให้ผู้บริหารแผนพ้นจากตําแหน่งหรือมีคําสั่งอย่างหนึ่งอย่างใด ตามมาตรา 90/67 4.7 ความเห็นควรรายงาน หรือ ไม่ควรรายงานศาลให้มีคําสั่งยกเลิกการ ฟื้นฟูกิจการหรือมีคําสั่งพิทักษ์ทรัพย์เด็ดขาด ตามมาตรา 90/70 ยกเว้นเป็นกรณีที่ผู้บริหารของลูกหนี้ หรือผู้บริหารแผนเป็นผู้ยื่นคําร้องขอต่อศาลเพื่อขอให้ศาลมีคําสั่งยกเลิกการฟื้นฟูกิจการหรือมีคําสั่ง พิทักษ์ทรัพย์เด็ดขาด 4.8 ความเห็นควรหรือไม่ควรร้องทุกข์ หรือกล่าวโทษบุคคลใดต่อ พนักงานสอบสวนให้ดําเนินคดีอาญาในความผิดทางอาญาเกี่ยวกับการฟื้นฟูกิจการของลูกหนี้ 4.9 คําสั่งหรือความเห็นไม่ดําเนินการตามมาตรา 90/39 มาตรา 90/40มาตรา 90/41 มาตรา 90/67 และมาตรา 90/70 4.10 อุทธรณ์ หรือไม่อุทธรณ์คําสั่งศาลในสํานวนทวงหนี้ สํานวนเพิกถอน การฉ้อฉลและสํานวนเพิกถอนการให้เปรียบเจ้าหนี้อื่นข้อ ๕ เมื่ออธิบดีกรมบังคับคดี หรือรองอธิบดีผู้ที่ได้รับมอบหมายมีคําสั่งประการใด ตามข้อ 4. ไม่เกิน 7 วัน นับแต่วันที่ได้รับทราบคําสั่ง ให้เจ้าพนักงานพิทักษ์ทรัพย์ดําเนินการตามคําสั่งนั้นตามกฎหมายโดยเร็วต่อไป อย่างช้าข้อ ๖ คําสั่งตามข้อ4.1 ให้เจ้าพนักงานทพิทักษ์ทรัพย์ที่กําลังเสนอต่ออธิบดีกรมบังคับคดี หรือรองอธิบดีผู้ที่ได้รับมอบหมายภายใน 3 วัน นับแต่สอบสวนในเรื่องการโต้แย้งสิทธิออกเสียง ลงคะแนนเสร็จ และเมื่อได้รับความเห็นชอบจากอธิบดีกรมบังคับคดีแล้ว ให้ทําการประกาศคําสั่ง ดังกล่าวก่อนวันประชุมไม่น้อยกว่า 3 วันข้อ ๗ ให้ผู้อํานวยการสํานักฟื้นฟูกิจการของลูกหนี้ ผู้อํานวยการส่วนกฎหมาย ผู้อํานวยการส่วนจัดกิจการและทรัพย์สินของลูกหนี้ และหัวหน้ากลุ่มกฎหมาย กํากับและควบคุมดูแล ให้เจ้าพนักงานพิทักษ์ทรัพย์และเจ้าหน้าที่อื่นที่เกี่ยวข้องดังกล่าวปฏิบัติหน้าที่ให้เป็นไปตามคําสั่งนี้ โดยเคร่งครัด ทั้งนี้ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 28 พฤษภาคม 2546 (ลงชื่อ) ไกรสร บารมีอวยชัย (นายไกรสร บารมีอวยชัย) อธิบดีกรมบังคับคดี